tartuNLP/wikipedia-smugri-20251201 huggingface dataset:
Pirkko Walden

Pirkko Walden eli täydellisemmin Pirkko-Liisa Kristina Walden (o.s. Sundqvist; s. 22. marraskuuta 1948 Turku) on taloustieteilijä, joka on toiminut Åbo Akademin liiketaloustieteen, erityisesti informaatiojärjestelmien ja markkinoinnin professorina.
Sundqvist tuli ylioppilaaksi 1968 Turun ruotsinkielisestä yhteiskoulusta (Åbo Svenska Samskola). Hän opiskeli Åbo Akademin kauppakorkeakoulussa taloustieteitä, ja valmistui diplomiekonomiksi 1972, kauppatieteen kandidaatiksi 1976, lisensiaatiksi 1988 ja edelleen tohtoriksi 1992. Hänen englanninkielinen väitöskirjansa Åbo Akademille oli otsikoitu "Expert systems in strategic management". 
Walden on työskennellyt Åbo Akademin virkaatekevänä yliassistenttina (1986–1989), tutkijana (1989–1990 ja 1992–1996), virkaatekenvänä apulaisprofessorina (1990–1992), tutkimusjohtajana (1996–1999), yliassistenttina (1998–2000). Hän oli vuosina 1999–2000 Tampereen teknillisen korkeakoulun professori. Vuodesta 2000 hän on ollut Åbo Akademin liiketaloustieteen professori. Hän asuu Kaarinassa.
Walden on laatinut yksin tai yhdessä työtoveriensa noin 120 tieteellistä julkaisua erityisesti tietämyspohjaisten järjestelmien sekä sähköisten ja mobiilin kaupankäynnin alalta. Hän on ollut Suomen Tiedeseuran jäsen vuodesta 2006.
Kissanhiekkalaatikko

Kissanhiekkalaatikkoon lemmikkikissat tekevät yleensä jätöksensä. Kissanhiekkalaatikossa on yleensä kissanhiekkaa, joka on tarkoitettu kissan jätöksille. Sitä voi ostaa esim. eläinkaupoista. Siivouksessa käytetään usein apuna kissanhiekkalapiota. Kissan voi opettaa hiekkalaatikkoon jo pennusta saakka. Joskus, kuten kiima-aikana, ennen sisäsiisti kissa saattaa tehdä tarpeensa hiekkalaatikon ulkopuolelle. Nykyisin on keksitty laatikoita, jotka puhdistavat itse itsensä. Raskaana olevien ei kannata siivota kissanhiekkaa toksoplasmatartunnan varalta.
Punalatikka

Punalatikka ("Aradus cinnamomeus") on luteiden ("Heteroptera") alalahkoon kuuluva latikkalaji. Se on aikuisena ulkonäöltään likaisenruskea ja litteä ja sen tuntosarvet ovat lyhyet ja paksut. Jalat ovat tummanruskeat. Aikuisena se on pituudeltaan 3,5–4,5 mm. Punalatikan voi löytää männyn kuoriliuskojen alta. Punalatikka aiheuttaa metsään kasvutappioita imemällä kärsällään nesteitä puun rungosta, jolloin se aiheuttaa pintapuun solujen tummumista ja nestevirtausten heikkenemisen. Taimilla se aiheuttaa kasvun tyrehtymistä ja myöhemmin latvuksen kuivumista ylimmistä kasvaimista lähtien. Punalatikkaa tavataan Suomessa koko maassa ja se on levinnyt laajasti myös Eurooppaan. Laji talvehtii aikuisena ja keskenkasvuisena maassa karikkeen seassa tai mäntyjen tyvillä. Punalatikan sukupolviaika on kaksivuotinen. Punalatikan munista kuoriutuu punertavia toukkia.
Punalatikkaa saalistaa ainakin Suomessakin vakiintuneena ja elinvoimaisena esiintyvä käärmekorentojen (Raphidiidae) heimoon kuuluva mäntykäärmekorento ("Raphidia ophiopsis").
Veikko Karsma

Veikko August Gunnar Karsma, aikaisemmin Koskinen (10. tammikuuta 1917 Helsinki – 4. maaliskuuta 1983 Helsinki) oli kanslianeuvos ja Pohjola-Nordenin pitkäaikainen johtaja.
Henkilöhistoria.
Karsman puoliso vuodesta 1946 oli Aira Marjut Muranen. Karsma tuli ylioppilaaksi 1935 ja valmistui valtiotieteen kandidaatiksi 1951. Hän toimi Neoviuksen mainoshoitajana 1938–1940, Suomen sosialidemokraattisen nuorisoliiton taloudenhoitajana 1945–1946 ja Pohjola-Norden-järjestön sihteerinä 1946–1951, pääsihteerinä 1951–1961 ja toimitusjohtajana vuodesta 1961. Eläkkeelle hän jäi helmikuussa 1983, vain kuukautta ennen kuolemaansa. Kanslianeuvoksen arvonimen 1973 saaneella Karsmalla oli useita koti- ja pohjoismaisia luottamustoimia. Hän oli myös "Pohjola"-lehden päätoimittaja vuodesta 1950.
Julma H (albumi)

Julma H on rap-artisti Julma-Henrin neljäs studioalbumi, joka julkaistiin 11. syyskuuta 2015.
Sushma Swaraj

Sushma Swaraj (14. helmikuuta 1952 – 6. elokuuta 2019) oli intialainen poliitikko, joka valittiin maansa ulkoministeriksi toukokuussa 2014. Hän oli Intian kansanpuolueen, BJP:n, johtaja parlamentin alahuoneessa. Koulutukseltaan hän oli juristi.
Tausta ja yksityiselämä.
Sushman isä Hardev Sharma oli aktiivinen Intian kansanpuolueen edeltäjän, hindumielisen RSS:n jäsen. Sushma toimi RSS:n opiskelijajärjestössä.
Swaraj aloitti opintonsa S.D. College of Ambala Cantonment -opistossa, jossa hän opiskeli valtiotiedettä ja sanskritia valmistuen kandidaatiksi. Myöhemmin hän jatkoi opintojaan Punjabin yliopistossa pääaineenaan oikeustiede, mistä hän valmistui vuonna 1973.
Swaraj oli naimisissa Mizoramin osavaltiossa vaikuttaneen poliitikon ja juristinm, Swaraj Kushalin, kanssa. Parilla oli yksi tytär..
Terveydentila ja kuolema.
Vuonna 2016 diabetesta sairastavan Sushman ilmoitettiin tarvitsevan munuaissiirteen. Useat kansalaiset tarjoutuivat luovuttajiksi. Vedoten terveyssyihin Sushma ei asettunut ehdolle vuoden 2019 vaaleissa. Hän kuoli sydänkohtaukseen 6. elokuuta 2019.
Kuolemansa jälkeen, vuonna 2020, hänelle myönnettiin Intian toiseksi korkein kunniamerkki Padma Vibhushan.
Ura.
Swaraj aktivoitui poliittisesti vuonna 1977, kun hän osallistui Indira Gandhia vastustaviin mielenosoituksiin. Sushma sai näkyviä paikkoja politiikassa aluksi Haryanan osavaltion toimielimissä. Hänet valittiin osavaltion parlamenttiin ja työministeriksi vuonna 1977, 25-vuotiaana. Swaraj oli Intian historian nuorin ministeri osavaltion tasolla.
Hän ei päässyt liittovaltion parlamenttiin Lok Sabhaan kolmella yrittämällä (1980, 1984 ja 1989), mutta tuli valituksi parlamentin ylähuoneeseen 1990. Sen jälkeen hän oli vuoroin ala- vuoroin ylähuoneessa. Vuoden 2009 vaaleissa hän sai paikan Lok Sabhassa murskaavalla 389 000 äänen erolla vastaehdokkaaseensa. Vuonna 2014 äänimarginaali oli vielä isompi. Vuosina 2009–2014 Swaraj oli opposition johtaja Lok Sabhassa; Sonia Gandhin lisäksi Swaraj on ainoa nainen, joka toiminut tässä tehtävässä.
Vuonna 2014 Swaraj nousi Intian ulkoministeriksi. Hän toimi virassa vuoteen 2019, kunnes jätti politiikan.
Kunnianosoituksia.
Lisäksi Intian hallitus päätti alkuvuodesta 2020 nimetä kaksi valtion instituuttia Swarajin mukaan: ulkomailla asuvia intialaisia yhdistävä kulttuurikeskus "Sushma Swaraj Bhavan" (aik. Pravasi Bharatiya Kendra) ja diplomaatteja kouluttava "Sushma Swaraj Institute of Foreign Service" (aik. Foreign Service Institute).
Nevena Božović

Nevena Božović (; s. 15. kesäkuuta 1994 Kosovska Mitrovica, Serbian ST, Jugoslavia), on serbialainen laulaja ja lauluntekijä. Hän edusti Serbiaa kappaleella "Piši mi" vuoden 2007 Lasten Eurovision laulukilpailussa Rotterdamissa. 8. joulukuuta 2007 pidetyssä finaalissa hän sijoittui kolmanneksi 120 pisteellä. Božović nousi kuuluisuuteen erityisesti vuonna 2013 sijoittuessaan toiseksi "Prvi glas Srbije" -kilpailussa.
Samana vuonna Božović yhdessä Mirna Radulovićin ja Sara Jovanovićin muodostivat yhtyeen nimeltä Moje 3. Yhtye edusti Serbiaa kappaleella "Ljubav je svuda" vuoden 2013 Eurovision laulukilpailussa Malmössä. Moje 3 ei kuitenkaan läpäissyt semifinaalia ja sijoittui 11. ensimmäisessä semifinaalissa. Božović oli ensimmäinen artisti, joka edusti maataan sekä Euroviisuissa että Lasten Euroviisuissa. Božović edusti jälleen Serbiaa kappaleella "Kruna" vuoden 2019 Eurovision laulukilpailussa Tel Avivissa. Hän pääsi edustamaan maataan voittaessaan maansa euroviisukarsinnan "Beovizija 2019" -kilpailun 4. maaliskuuta 2019.
Pyranteeli

Pyranteeli (C11H14SN2) on heterosyklinen dihydropyrimidiinijohdannaisin kuuluva orgaaninen yhdiste. Yhdistettä käytetään lääketieteessä ja eläinlääketieteessä loismatojen häätöön. Pyranteeli kuuluu WHO:n laatimaan keskeisimpien lääkeaineiden luetteloon.
Ominaisuudet ja käyttö.
Huoneenlämpötilassa pyranteeli on keltaista kiteistä ainetta. Yhdiste ei liukene veteen, mutta liukenee eräisiin orgaanisiin liuottimiin kuten dimetyyliformamidiin ja dimetyylisulfoksidiin. Pyranteeli tehoaa sukkulamatoihin kuten suolinkaiseen, kihomatoon ja hakamatoihin. Pyranteelin vaikutusmekanismi perustuu siihen, että se sitoutuu nikotiiniasetyylikoliinireseptoreihin ja salpaa ne. Tällöin loismadot halvaantuvat ja poistuvat elimistöstä ulosteiden mukana. Pyranteelia käytetään ihmisten lisäksi myös koirien, kissojen, hevosten ja sikojen loismatojen häätöön. Tyypillisesti sitä käytetään pamoaatti- (emboaatti-), sitraatti- tai tartraattisuolana.
Haittavaikutukset.
Tyypillisimpiä pyranteelin aiheuttamia haittavaikutuksia ovat vatsakivut ja -krampit, huonovointisuus, ripuli, huimaus ja lisäksi allergisia iho-oireita voi esiintyä. 
Valmistus.
Pyranteelia voidaan valmistaa 2-tiofeenialdehydin ja 1,2-dimetyylidihydropyrimidiinin välisellä reaktiolla. Toisessa valmistusmenetelmässä tiofeenialdehydi kondensoituu syanoetikkahapon kanssa. Muodostuva tuote hydrolysoidaan happamissa olosuhteissa ja tätä seuraa reaktio propaanisulfonin kanssa. Viimeinen vaihe on reaktio N-metyylitrimetyleenidiamiinin kanssa, mikä muodostaa pyranteelia.
Liselotte Sundström

Liselotte Björnsdotter Sundström, myös muodossa Lotta Sundström (s. 16. heinäkuuta 1955 Helsinki) on suomalainen biologi, filosofian tohtori ja Helsingin yliopiston evoluutiobiologian professori. Hänet tunnetaan erityisesti muurahaisiin liittyvistä tutkimuksistaan.
Elämä ja ura.
Sundström kirjoitti ylioppilaaksi Kauniaisten yhteiskoulusta (1974). Hän valmistui Helsingin yliopistosta filosofian kandidaatiksi 1986, lisensiaatiksi 1990 ja tohtoriksi 1994. Hänen englanninkielinen väitöskirjansa "Intraspecific variation in sociogenetic organisation and worker-queen conflict in the ant Formica truncorum" (1993) käsitteli kekomuurahaisiin lukeutuvan kantomuurahaisen () sosiogeneettistä organisaatiota sekä yhdyskunnan työläisten ja kuningattaren välisiä ristiriitoja. Sundström oli Helsingin yliopiston dosentti vuosina 1994–2002.
Tohtoritutkintonsa jälkeen Sundström oli tutkijana Sveitsin Lausannessa (1994–1995) ja Tanskan Århusissa (1995–1996). Hän työskenteli eläinekologian assistenttina (1996–2001), vesistöjen ekologian virkaatekevänä professorina (1997–1998), Suomen Akatemian akatemiatutkijana (1998–2002), yliopistolehtorina (2001–2002). Hänet nimitettiin evoluutiobiologian ruotsinkieliseen professorin virkaan (2002–). 
Sundströmin tutkimuskohteita ovat olleet muun muassa ekologia ja evoluutiobiologia, erityisesti sosiaaliset hyönteiset. Hän oli vuoteen 2007 mennessä yksin tai tutkijatoveriensa kanssa kirjoittanut noin 60 tieteellistä julkaisua näistä aihepiireistä. Julkaisutyö on jatkunut sittemmin. Monet hänen töistään on julkaistu luonnotieteen arvostetuimmissa tiedelehdissä (kuten Nature ja Science). 
Sundström on ollut Suomen Tiedeseuran jäsen vuodesta 1998.
El Angel Caído

Fuente del Ángel Caído (“Pudonneen enkelin suihkulähde”) tai Monumento al Ángel Caído (“Pudonneen enkelin muistomerkki”) sijaitsee Retiron puistossa Madridissa (Espanja), “Glorieta de Ángel Caido”:n vieressä. Itse patsaan on veistänyt Ricardo Bellver, jalustan Francisco Jareño. 
Historia.
Vuonna 1877, kolmantena vuonnaan sisäoppilaitoksessa nimeltä "Academia Española de Bellas Artes de Roma" (“Espanjan taideakatemia Roomassa”) Madridista lähtöisin oleva kuvanveistäjä Ricardo Bellver (1845-1924) valoi kipsistä El Ángel Caidoksi (Pudonnut enkeli) kutsutun teoksen. Vuosi tämän jälkeen Bellver äänestettiin ensimmäisen luokan mitalin saajaksi kansallisessa taidenäyttelyssä nimeltä “Exposición Nacional de Bellas Artes”, joka järjestettiin Madridissa. Näyttelyn katalogissa mainitaan joitakin säkeitä John Miltonin "Kadotetusta paratiisista", jonka kolmas ja neljäs säe toimi inspiraationa patsaalle. 
Valtio osti patsaan 4 500 pesetalla, hinnalla, jonka näyttelyvalamiehistö oli määritellyt etukäteen. Patsas päätettiin lähettää Pariisin maailmannäyttelyyn vuonna 1878. Koska näyttelyyn hyväksyttiin vain marmori- ja pronssiveistokset, tuli ensimmäiseksi hankkia lupa kipsipatsaan esittämiselle näyttelyssä. Bellver ehdotti, että se valmistettaisiin Roomassa, mutta lopulta patsaan valmisti Thiebaut-Fils Pariisissa. 
"El Ángel Caídosta" tuli myös osa Pradon museon taidekokoelmaa. Lokakuussa 1879 museon johtaja Benito Soriano Murillo ehdotti, että patsas asetettaisiin kaikkien nähtäville. 
Ehdotukseen myönnyttiin, ja patsas jätettiin Avuntamiento de Madridille (”Madridin kunnanhallitus”), tullakseen myöhemmin sijoitettavaksi pääkaupunkiin julkisesti nähtäville. Paikka, johon patsas päätettiin sijoittaa, oli tyhjillään oleva alue Retiropuistossa. Aiemmin alue oli ollut varattuna vanhalle kuninkaalliselle posliinitehtaalle (”La China”). Britannialaiset sotajoukot olivat kuitenkin Wellingtonin johdolla tuhonneet tehtaan Napoleonin sotien aikaan vuonna 1813. 
Toukokuussa 1880 vastaava arkkitehti sen aikaisessa koulutus- ja elinkeinoministeriössä, Francisco Jareño, sai määräyksen suunnitella jalusta, jolle Bellverin patsas asetettaisiin. Jalusta valmistettiin graniitista, pronssista ja kivestä, ja se muotoiltiin suihkulähteeksi, jossa oli suuri vesiallas. Taideteos kastettiin virallisesti vuonna 1885.
Ympäristö.
Paikalla, jolla nykypäivänä sijaitsee "Glorieta del Ángel Caído", on aikaisemmin ollut erilaisia rakennelmia. Vanhin tiedetty on San Antonion kappeli espanjalaisen Habsburg-suvun ajalta. Kun heidät oli syösty vallasta, salli Karl III aiemmin mainitun posliinitehtaan pystyttämisen, mukaillen vastaavaa taidemuseo Capodimontessa (Nepali). Tehdas tuhoutui Pyreneiden niemimaan sodassa, minkä jälkeen paikka oli tyhjillään patsaan saapumiseen saakka. 
Tällä hetkellä puistossa risteää kolme asvaltoitua tietä: el Paseo del Duque Fernán Núñez, el Paseo de Cuba ja el Paseo del Uruguay.
Naapurinvaara

Naapurinvaara on Sotkamon kylä Kainuun maakunnassa, kymmenen kilometrin päässä Sotkamon kirkonkylältä. Kylässä asuu arviolta noin 500–1000 ihmistä.
Naapurinvaarassa sijaitsee myös suosittu Naapurinvaaran huvikeskus, jossa on mahdollista tanssia joka viikko. Tanssit ovat Vuokatin vieressä.
Naapurinvaaran mäen huippu sijaitsee 274,4 metrin korkeudella. Naapurinvaaran maisemia ja maastoa voi ihailla talvisin Naapurinvaarasta menevällä hiihtoladulla hiihtäen talvella ja vaeltaen kesällä. Vaaran laella sijaitsee makkaranpaistopiste. Naapurinvaaralta voi nähdä Nuasjärvelle.
Ulla Saarikko

Ulla Saarikko (s. 11. lokakuuta 1971) on suomalainen jääkiekkoilija, joka pelasi naisten SM-sarjassa kausina 1984–1989 Helsingin IFK:n joukkueessa ja saavutti kaksi SM-pronssia. Suomen maajoukkueessa hän pelasi EM-kilpailuissa 1989 viisi ottelua, joissa hän teki yhden maalin. Suomi voitti kisoissa kultaa. Saarikko oli pelipaikaltaan hyökkääjä.
Saarikko pelasi SM-sarjassa kaikkiaan 63 ottelua, joissa hänen tehopisteensä ovat 15 + 19 = 34.
Sotkamon seurakunta

Sotkamon seurakunta on Sotkamossa Kainuussa toimiva Suomen evankelis-luterilaisen kirkon seurakunta. Se kuuluu Kajaanin rovastikuntaan ja Kuopion hiippakuntaan. Seurakunnassa oli vuoden 2018 lopussa noin 8 420 jäsentä ja henkilöstöä oli 45, joista seurakuntatyössä 18 ja hallinnossa, kiinteistö- ja kirkonpalvelutyössä 15 henkilöä. Hautamaatyössä oli 15 henkilöä (tilasto on kesäkuulta 2017 ja käsittää sekä vakinaisen että määräaikaisen henkilöstön).
Sotkamon seurakunta erkani Paltamosta itsenäiseksi seurakunnaksi vuonna 1647. Seurakunnan kirkkoherrana on toiminut syyskuusta 2017 lähtien Juhani Saastamoinen
Toimitilat.
Seurakunnalla on kaksi kirkkoa: seurakunnan pääkirkko on vuonna 1870 käyttöön vihitty puinen Sotkamon kirkko, joka on muodoltaan päätytornillinen pitkäkirkko. Toinen kirkko on punatiilinen Vuokatin kirkko, joka valmistui vuonna 1985 seurakuntakodiksi ja vihittiin kirkoksi vuonna 1990. Seurakunnalla on myös vuonna 1958 valmistunut siunauskappeli hautausmaalla.
Muita seurakunnan toimipisteitä ovat seurakuntatalo kirkon lähellä ja leiri- ja kokouskeskus Rytilahden maja Iso Sapsojärven rannalla.
Herätysliikkeet.
Sotkamon seurakunta kuuluu Kainuulle tyypilliseen herännäisvaikutteiseen alueeseen. Sotkamossa liikkeelle on kohtalaista kannatusta.
Kirkkoherrat.
Seuraavat henkilöt ovat toimineet Sotkamon seurakunnan kirkkoherroina:
Tomyris

Tomyris oli keskiaasialaisen massageettien kansan johtaja. 
Kazakstanilaisten kansantarinoiden mukaan hän oli suurten skyyttikuninkaiden jälkeläinen. Hänen äitinsä kuoli Tomyrisin ollessa vauva, ja isä kasvatti tytön yksin. Hän oppi ratsastamaan viisivuotiaana ja käsittelemään kaikkia aseita.
Kyyros II Suuri (noin 576–529 eaa.) sai surmansa yrittäessään kukistaa Tomyriksen johtamaa kapinaa.
Liisa Karikoski

Liisa Karikoski (s. 11. elokuuta 1956 Espoo) on suomalainen jääkiekkoilija, joka pelasi naisten SM-sarjassa 12 kautta ja kuului myös Suomen maajoukkueeseen. Hän oli pelipaikaltaan hyökkääjä.
Karikoski edusti naisten SM-sarjassa Etelä-Vantaan Urheilijoita kaudet 1982–1990, Espoon Kiekkoseuraa 1990–1992 ja Kiekko-Espoota 1992–1994. Hän pelasi SM-sarjassa 141 runkosarjaottelua, joissa hänen tehopisteensä ovat 147 + 94 = 241, sekä 30 pudotuspeliä tehopistein 26 + 14 = 40. Hän voitti Suomen-mestaruuden vuonna 1989 sekä saavutti kuusi SM-hopeaa ja viisi SM-pronssia. Kausina 1988–1989 ja 1992–1993 hän oli SM-sarjan pistepörssin ykkönen.
Suomen maajoukkueessa Karikoski pelasi 25 maaottelua ja teki niissä 14 maalia sekä sai kahdeksan syöttöpistettä. Hän saavutti MM-pronssia vuosina 1990 ja 1992 sekä voitti EM-kultaa vuosina 1989 ja 1993.
Swedavia

Swedavia AB on Ruotsin valtion omistama yhtiö, joka omistaa ja hallinnoi kymmenentä lentoasemaa Ruotsissa. Merkittävin näistä on 26 miljoonan vuosittaisen matkustajan Tukholma-Arlandan lentoasema. 
Swedavia omistaa, käyttää ja kehittää kymmenentä lentoasemaa ympäri Ruotsia. Liiketoiminta rahoitetaan täysin Swedavian palveluista ja tuotteista saaduilla tuloilla. Swedavian tehtävä on osallistua aktiivisesti liikennealan kehittämiseen markkinaehtoisesti ja edistää liikennepolitiikan tavoitteiden saavuttamista. 
Historia.
Valtiopäivät hyväksyi hallituksen esityksen Swedavian muodostamisesta syksyllä 2009. Swedaviaa perustettaessa Ruotsin valtio omisti useita kannattamattomia lentoasemia, jotka haluttiin siirtää kunnalliseen omistukseen. Swedavia perustettiin 1. huhtikuuta 2010, jolloin siihen siirrettiin Ruotsin ilmailuhallinnon ylläpitämien lentoasemien omistus ja operointi. Aluksi lentoasemia oli 14, mutta niistä kolme siirrettiin vuoden kuluessa kuntien omistukseen (Karlstad, Ängelholm ja Örnsköldsvik). Lisäksi neljäs lentoasema (Sundsvall) siirrettiin kunnalliseen omistukseen vuonna 2013. Nimi Swedavia oli jo aiemmin ollut käytössä Ilmailuhallinnon vuonna 1982 perustaman liikelaitoksen nimenä. 
Lentoasemaverkosto.
Swedavian lentoasemat:
Ennen Swedavian perustamista valtio omisti kuusi muuta lentoasemaa, joista viisi – Karlstadin, Ängelholmin, Örnsköldsvikin, Jönköpingin ja Skellefteån lentoasemat – myytiin kyseisille kunnille. Kesäkuussa 2013 Sundsvallin ja Timrån kunnat ottivat ylläpidettäväkseen kuudennen, Sundsvall-Härnösandin lentoaseman, joka nimettiin uudelleen Sundsvall-Timrån lentoasemaksi.
Oumarou Ganda

Oumarou Ganda (k. 1. tammikuuta 1981 Niamey) oli nigeriläinen elokuvaohjaaja. Hänen tunnetuimpiin ohjauksiinsa kuuluu elokuva "Le Wazzou polygame", jolla hän voitti afrikkalaisen FESPACO-elokuvajuhlien ensimmäistä kertaa vuonna 1972 jaetun pääpalkinnon, kultaisen Yennagan oriin.
Souheil Ben Barka

Souheil Ben Barka (myös Ben-Barka, s. 25. joulukuuta 1942 Timbuktu, Mali) on marokkolainen elokuvaohjaaja. Hänen tunnetuimpiin ohjauksiinsa kuuluu elokuva "Les mille et une mains", jolla hän voitti vuonna 1973 afrikkalaisen FESPACO-elokuvajuhlien tuolloin toista kertaa jaetun pääpalkinnon, kultaisen Yennagan oriin.
Jean-Pierre Dikongue Pipa

Jean-Pierre Dikongué Pipa tai Jean-Pierre Dikongué-Pipa on kamerunilainen elokuvaohjaaja. Hänen tunnetuimpiin ohjauksiinsa kuuluu elokuva "Muna Moto", jolla hän voitti vuonna 1976 afrikkalaisen FESPACO-elokuvajuhlien pääpalkinnon, kultaisen Yennagan oriin.
Brahim Tsaki

Brahim Tsaki (27. joulukuuta 1946 Sidi Bel Abbès – 5. syyskuuta 2021 Pariisi) oli algerialainen elokuvaohjaaja. Hänen tunnetuimpiin ohjauksiinsa lukeutuu elokuva "Histoire d’une rencontre", jolla hän voitti afrikkalaisen FESPACO-elokuvajuhlien pääpalkinnon, kultaisen Yennagan oriin vuonna 1985.
Taina Kiljunen

Taina Kiljunen (s. 6. helmikuuta 1966) on suomalainen jääkiekkoilija, joka pelasi naisten SM-sarjassa 15 kautta ja kuului myös Suomen maajoukkueeseen. Hän oli pelipaikaltaan hyökkääjä.
Kiljunen edusti naisten SM-sarjassa Kerava Shakersiä kausina 1982–1985 ja 1986–1995 sekä Oulun Kärppiä 1995–1998. Hän pelasi SM-sarjassa 211 runkosarjaottelua, joissa hänen tehopisteensä ovat 89 + 84 = 173, sekä 42 pudotuspeliä tehopistein 13 + 7 = 20. Hän voitti Suomen-mestaruuden vuosina 1994 ja 1995 sekä saavutti viisi SM-hopeaa ja yhden SM-pronssin.
Suomen maajoukkueessa Kiljunen pelasi 16 maaottelua ja teki niissä yhdeksän maalia sekä sai seitsemän syöttöpistettä. Hän saavutti MM-pronssia vuonna 1992 sekä voitti EM-kultaa vuosina 1991 ja 1993.
NFL Most Valuable Player Award

NFL Most Valuable Player Award (usein NFL MVP) on palkinto, joka myönnetään NFL:n runkosarjan arvokkaimmalle pelaajalle. Usea eri toimija jakaa samanlaista palkintoa, mutta NFL:n mukaan virallinen palkinto on Associated Pressin myöntämä AP Most Valuable Player.
Luettelo voittajista.
Lähteet:
Vähintään kaksi kertaa palkinnon voittaneet.
Vahvennetulla merkityt pelaajat pelasivat kaudella 2020.
Malibu (likööri)

Malibu on barbadoslainen likööri, joka perustuu rommiin ja kookosaromiin. Juoman alkoholipitoisuus on 21 prosenttia ja sokeripitoisus 210 grammaa litraa kohden.
Tiina Pihala

Tiina Pihala (s. 13. maaliskuuta 1967 Rauma) on suomalainen jääkiekkoilija, joka pelasi naisten SM-sarjassa 12 kautta ja kuului myös Suomen maajoukkueeseen. Hän oli pelipaikaltaan hyökkääjä.
Pihala edusti naisten SM-sarjassa Porin Ässiä kaudet 1987–1989 ja Tampereen Ilvestä 1989–1999. Hän pelasi SM-sarjassa 195 runkosarjaottelua, joissa hänen tehopisteensä ovat 107 + 154 = 261, sekä 33 pudotuspeliä tehopistein 11 + 11 = 22. Hän voitti neljä Suomen-mestaruutta vuosina 1990–1993 sekä saavutti kaksi SM-hopeaa ja yhden SM-pronssin.
Suomen maajoukkueessa Pihala pelasi kahdeksan maaottelua ja teki niissä kolme maalia sekä sai kolme syöttöpistettä. Hän saavutti MM-pronssia vuonna 1990 sekä voitti EM-kultaa vuonna 1993.
Baileys Irish Cream

Baileys Irish Cream on maailman ensimmäinen ja tunnetuin Irish Cream -kermalikööri. Juoma lanseerattiin Irlannissa vuonna 1974. Muiden Irish Cream -liköörien tavoin Baileys perustuu irlantilaiseen viskiin ja kermaan, Baileys on lisäksi maultaan kaakaoinen ja suklainen. Juoman alkoholipitoisuus on 17 tilavuusprosenttia, ja siinä on sokeria 200 grammaa litraa kohden. Baileysia valmistaa Diageo.
Katri Niemelä

Katri Niemelä (s. 4. tammikuuta 1972 Oulu) on suomalainen jääkiekkoilija, joka pelasi naisten SM-sarjassa kuusi kautta ja kuului myös Suomen maajoukkueeseen. Hän oli pelipaikaltaan hyökkääjä.
Niemelä edusti naisten SM-sarjassa Tampereen Ilvestä kaudella 1991–1992 sekä Oulun Kärppiä 1994–1997 ja 1998–2000. Hän pelasi SM-sarjassa 102 runkosarjaottelua, joissa hänen tehopisteensä ovat 39 + 30 = 69, sekä 23 pudotuspeliä tehopistein 3 + 1 = 4. Hän voitti Suomen-mestaruuden vuonna 1992 ja saavutti yhden SM-hopean. Ennen SM-sarjaan siirtymistään hän pelasi I divisioonaa Raahen Kiekko-Vesan joukkueessa.
Suomen maajoukkueessa Niemelä pelasi 11 maaottelua ja sai niissä kolme syöttöpistettä. Hän 
voitti EM-kultaa vuonna 1991 ja saavutti MM-pronssia vuonna 1992.
Antti Puupponen

Antti Erkki (Anders Erik) Puupponen (28. toukokuuta 1873 Rantasalmi – 8. maaliskuuta 1934 Tampere) oli suomalainen filosofian maisteri ja rehtori.
Puupposen vanhemmat olivat Sakkolan kirkkoherra, sotarovasti Antti (Anders) Puupponen (1845–1905) ja Hilma Roschier. Hän pääsi ylioppilaaksi Mikkelin lyseosta 1890 ja valmistui Helsingin yliopistosta filosofian kandidaatiksi ja maisteriksi 1894. Vuonna 1897 hän suoritti kasvatusopin tutkinnot ja käytännölliset opetusnäytteet.
Puupponen oli Mikkelin lyseon vt. latinan kielen lehtorina 1894–1896 ja 1897–1898, Kuopion lyseon latinan ja suomen kielen kollegana 1900–1909, Tampereen teknillisen opiston ruotsin opettajana 1920–1927 sekä Tampereen klassillisen lyseon latinan ja kreikan nuorempana lehtorina 1909–1927 ja vanhempana lehtorina 1927–1934 sekä koulun rehtorina vuodesta 1931.
Kuopiossa asuessaan Puupponen oli Kuopion Isänmaallisen seuran sihteerinä ja sen ylläpitämän Kuopion museon hoitajana sekä Suomalaisuuden liiton paikallisosaston johtokunnan jäsenenä. Hän oli myös Kuopion köyhäinhoitohallituksen ja taksoituslautakunnan jäsenenä. Tampereella ollessaan Puupponen oli kirkkovaltuuston ja Tampereen tuomiokirkkoseurakunnan kirkkoneuvoston jäsenenä, ja aikaisemmin myös köyhäinhoidon piirimiehenä. Puupponen oli lisäksi Suomen Kouluviraston eläkekassan johtokunnan jäsenenä.
Antti Puupponen oli naimisissa vuodesta 1902 Lilli Ida Olivia Erikssonin kanssa. Heidän tyttärensä oli opettaja ja kääntäjä Hilkka Koskiluoma. Puupposen veli oli kouluneuvos Lauri Puupponen (s. 1887). 
Antti Puupponen kuoli 60-vuotiaana sydänkohtaukseen 8. maaliskuuta 1934. Hän oli erään virkaveljensä syntymäpäivillä tämän kodissa ja oli ennen sydänkohtausta juuri pitänyt puheen syntymäpäiväsankarille.
Niin sanoo laki

Niin sanoo laki ("Tilaï"; "The Law") on vuonna 1990 ensi-iltansa saanut Idrissa Ouédraogon ohjaama elokuva. Elokuva voitti Cannesin elokuvajuhlien Grand Prix -palkinnon julkaisuvuonnaan (1990) ja afrikkalaisten FESPACO-elokuvajuhlien pääpalkinnon Yennengan kultaisen oriin (1991).
Pia Lund

Pia Lund (s. 19. heinäkuuta 1990 Nurmijärvi) on suomalainen jääkiekkoilija, joka pelasi naisten SM-sarjassa kuusi kautta ja kuului myös Suomen maajoukkueeseen. Hän oli pelipaikaltaan hyökkääjä.
Lund edusti naisten SM-sarjassa Espoo Bluesia kausina 2006–2008 ja 2009–2013. Hän pelasi SM-sarjassa 123 runkosarjaottelua, joissa hänen tehopisteensä ovat 62 + 89 = 151, sekä 43 pudotuspeliä tehopistein 4 + 14 = 18. Hän voitti Suomen-mestaruuden vuosina 2008 ja 2013 sekä saavutti yhden SM-hopean.
Suomen maajoukkueessa Lund pelasi 42 maaottelua ja teki niissä neljä maalia sekä sai kolme syöttöpistettä. Hän saavutti pronssia vuoden 2011 MM-kilpailuissa.
Jérémie

Jérémie () on Haitin Grand’Ansen departementin hallinnollinen keskus. Sen väkiluku vuonna 2003 oli 27 510.
Historia.
Jéremié perustettiin vuonna 1756. Sen satama avattiin vuonna 1807 ja siitä tuli kauppapaikka. 
Jérémietä pidettiin kauan Haitin mulattieliitin linnakkeena. Se sai nimen ”Runoilijoiden kaupunki” () kunnianosoituksena kirjallisuus- ja taideyhteisölleen. 
Hurrikaani vahingoitti Jérémietä vakavasti vuonna 1954. Vuonna 1964 François Duvalier määräsi sen sataman suljettavaksi kostoksi siitä, kun paikallinen väestö oli vastustanut Duvalier’n hallintoa.
Leena Majaranta

Leena Majaranta (s. 14. marraskuuta 1958 Tampere) on suomalainen jääkiekkoilija, joka pelasi naisten SM-sarjassa kahdeksan kautta ja kuului myös Suomen maajoukkueeseen. Hän oli pelipaikaltaan hyökkääjä.
Majaranta edusti naisten SM-sarjassa Tampereen Ilvestä kausina 1982–1990. Hän pelasi SM-sarjassa 83 runkosarjaottelua, joissa hänen tehopisteensä ovat 34 + 35 = 69, sekä 10 pudotuspeliä tehopistein 2 + 4 = 6. Hän voitti viisi Suomen-mestaruutta vuosina 1985–1988 ja 1990 sekä saavutti kaksi SM-hopeaa ja yhden SM-pronssin.
Suomen maajoukkueessa Majaranta pelasi yhdeksän maaottelua ja teki niissä neljä maalia sekä sai kolme syöttöpistettä. Hän saavutti pronssia vuoden 1990 MM-kilpailuissa.
Esko Puupponen

Esko Puupponen (14. elokuuta 1919 Kuopio – 29. elokuuta 2002 Kangasala) oli suomalainen hortonomi, ylipuutarhuri ja puutarha-alan kirjoja julkaissut tietokirjailija. Hän toimi Turun yliopiston kasvitieteellisen puutarhan hoitajana.
Puupponen kävi keskikoulun Kuopion klassillisessa lyseossa, ja valmistui Lepaan puutarhaopistosta vuonna 1946. Toimittuaan pari vuotta Teiskolan kartanon puutarhurina hän siirtyi 1948 Turun yliopiston kasvitieteelliseen puutarhaan, jossa hän työskenteli eläkkeelle siirtymiseensä saakka 1982. Hänen aikanaan puutarha kehittyi Iso-Heikkilässä sijainneesta vaatimattoman kokoisesta näytekasvitarhasta Ruissaloon 1956 siirretyksi huomattavaksi opetus-, tutkimus- ja yleisöpuutarhaksi.
Esko Puupposen esittämät hoito-ohjeet ja -niksit itsekokeiltuina antoivat perustan lukuisille puutarhakirjoille, joiden aiheet kattoivat kasviryhmiä mehikasveista orkideoihin tai kivikkokasveista ruusuihin. Käännöskirjatkin olivat mahdollisuuksien mukaan suomalaisiin viljelyolosuhteisiin sovellettuja.
Zauditu

Zauditu eli Zewditu (29. huhtikuuta 1876 – 2. huhtikuuta 1930) oli Etiopian keisarinna 1916–1930. 
Zauditu oli Menelik II:n vanhin tytär. Menelik II hallitsi 24 vuoden ajan. Seuraajaksi valittiin Zauditun sisaren poika Iyazu. Hänet kuitenkin syrjäytettiin jo ennen valtaan nousua, ja tilalle valittiin Zauditu. Zauditun kanssa rinnalla valtaan pyrki myös Tafari Makonnen, mutta hänen katsottiin olevan liian nuori. Zauditu sai lisäksi taakseen Etiopian aateliston ja kirkon. Makonnen nimitettiin kuitenkin keisarinnan neuvonantajaksi ja kruununperijäksi. Zauditun kruunajaiset pidettiin 11. helmikuuta 1917.
Zauditu ei kuitenkaan saanut itse käyttää valtaa, vaan hänen sijaishallitsijanaan oli serkku Ras Tafari Makonnen. Ras Tafari Makonnen oli uudistusmielinen ja ylhäisön suosikki, kun taas Zauditu halusi säilyttää maansa perinteet ja sai siihen tukea kirkolta. Vuosien mittaan Zauditu keskittyi yhä enemmän uskonnollisiin asioihin, kun taas Ras Tafari Makonnen johdatti maansa Kansainliiton jäseneksi ja lakkautti orjuuden. Vuonna 1928 Zauditu antoi Tafari Makonnenille arvonimen kuningas.
Zauditun kuoleman jälkeen Tafari Makonnen julistautui keisariksi ja otti nimekseen Haile Selassie. Huhujen mukaan hänellä olisi ollut jotain tekemistä Zauditun kuoleman kanssa.
HREDS

Helsinki REDS (hREDS) on vuonna 2016 perustettu suomalainen e-urheiluseura, joka kuuluu HIFK-joukkueperheeseen. Se on ensimmäinen suomalaisen urheilujoukkueen perustama elektronisen urheilun seura. Seuran omistaa jääkiekkoseura HIFK:n taustayhtiö Oy HIFK-Hockey Ab, ja se oli vuonna 2019 Sponsor Insightin tutkimuksen mukaan Suomen neljänneksi seuratuin elektronisen urheilun seura.
REDSillä on ollut pelaajia Hearthstonessa, Fortnitessa, Tekken 7:ssa, , Dota 2:ssa, NHL:ssä, Overwatchissa ja Valorantissa. Seuran Counter-Strike-joukkue kilpaili Finnish Esports Leaguessa sekä Telian CS:GO -sarjassa.
REDS joutui luopumaan Counter-Strike-joukkueestaan alkuvuodesta 2022 taloudellisten ongelmien vuoksi. Seuran toiminnanjohtajan mukaan talousongelmat joutuivat koronaviruspandemiasta. Toiminta ei ole käynnistynyt uudelleen.
Norjan ralli 2007

Norjan ralli 2007 (virallisesti Rally Norway 2007) oli Rallin MM-sarjan kauden 2007 kolmas osakilpailu, joka ajettiin 16–18. helmikuuta.
Irlannin ralli 2007

Irlannin ralli 2007 (virallisesti Rally Ireland 2007) oli Rallin MM-sarjan kauden 2007 15. osakilpailu, joka ajettiin 16–18. marraskuuta.
La Noire de...

La Noire de... on vuonna 1966 ensi-iltansa saanut Ousmane Sembènen ohjaama ranskankielinen elokuva. Tämä afrikkalaisen elokuvan klassikoihin kuuluva teos on julkaistu englanniksi nimellä "Black Girl".
Elokuva "La Noire de..." perustuu "Nice-Matin -"sanomalehdessä vuonna 1958 kerrottuun tapaukseen itsemurhan tehneestä senegalilaisesta kotiapulaisesta. Ousmane Sembène kirjoitti aiheen pohjalta vuonna 1962 julkaistun novellin "La Noire de...", jonka pohjalta elokuva on tehty.
Elokuvan keskeinen tapahtumapaikka on Antibesissä Ranskan Rivieralla lähellä merta sijaitseva asunto, jossa tummaihoinen päähenkilö (Diouana) työskentelee valkoihoisen ranskalaisen lapsiperheen kotiapulaisena. Elokuvan alussa Diouana saapuu laivalla Marseilleen, josta perheen isä tuo hänet autolla asunnolle. Diouana on tavannut perheen kotimaassaan Senegalin Dakarissa ja päässyt siellä töihin lapsenhoitajaksi ranskalaisperheen Dakarin asuntoon. Ranskaa ymmärtävä mutta luku- ja kirjoitustaidoton Diouana saapuu Ranskaan suurin odotuksin, joita hän on saanut kotimaassaan perheenemännän Ranskaa ylistävistä puheista ja esimerkiksi naistenlehti "Elleä" selailemalla. Hän pettyy odotuksissaan, joutuu pelkän lastenhoidon sijasta perheen yleispiiaksi, saa vähättelevää kohtelua, joutuu monin tavoin isäntäperheen ja heidän vieraittensa nöyryyttämäksi ja päätyy työskentelemään kuin orja. Elokuva palaa myös loppukohtauksessa Senegaliin kotiapulaisen omaisten luo.
Elokuva sai ranskalaisen Jean Vigo -palkinnon parhaana pitkänä ranskankielisenä elokuvana (1966) ja kultaisen Tanit-palkinnon ensimmäisillä Karthagon elokuvajuhlilla Tunisiassa (1966).
Kyproksen ralli 2006

Kyproksen ralli 2006 (virallisesti 34. Cyprus Rally 2006) oli Rallin MM-sarjan kauden 2006 12. osakilpailu, joka ajettiin 22–24. syyskuuta.
Kelly Catlin

Kelly Catlin (3. marraskuuta 1995 – 7. maaliskuuta 2019) oli yhdysvaltalainen kilpapyöräilijä. Catlin voitti urallaan kolme maailmanmestaruutta vuosina 2016–2018 sekä joukkuetakaa-ajon olympiahopeaa Riossa vuonna 2016. 
Catlin valmistui vuonna 2018 Minnesotan yliopistosta, jossa hän opiskeli kiinan kieltä ja biolääketieteen tekniikkaa. Sen jälkeen hän opiskeli Stanfordin yliopistossa laskennallista tekniikkaa.
Catlin kaatui kahdesti kilpailuissa vuoden 2018 loppupuolella. Lokakuussa hän hänen kätensä murtui, ja joulukuussa hän sai aivotärähdyksen, jonka seurauksena hän kärsi valoyliherkkyydestä ja päänsäryistä. Nämä puolestaan aiheuttivat sen, että Catlin ei enää yltänyt itse itselleen asettamiin tavoitteisiin sen paremmin urheilussa kuin opinnoissakaan, mistä seurasi masennus. Catlin oli yrittänyt itsemurhaa jo tammikuussa 2019.
Catlin teki itsemurhan yliopiston asuntolan huoneessaan Kaliforniassa 7. maaliskuuta 2019. Catlinin omaiset luovuttivat tämän aivot Bostonin yliopiston aivopankkiin, jossa tutkitaan aivotärähdysten vaikutusta aivoihin ja sitä kautta ehkä myös voidaan pohtia itsemurhan syitä.
Korsikan ralli 2006

Korsikan ralli 2006 (virallisesti 50. Tour de Corse – Rallye de France 2006) oli Rallin MM-sarjan kauden 2006 viides osakilpailu, joka ajettiin 7–9. huhtikuuta.
Much Loved

Much Loved (Zin Li Fik) on vuonna 2015 ensi-iltansa saanut Nabil Ayouchin ohjaama ranskalais-marokkolainen draamaelokuva, jossa kuvataan Marrakeshin prostitutioitujen elämää. Elokuvan keskeneräistä materiaalia vuodettiin sosiaaliseen mediaan, tekijöitä uhkailtiin, ja yksi elokuvan päänäyttelijöistä joutui väkivallan uhriksi, ja muutti turvallisuussyistä pois kotimaastaan (Ranskaan). Elokuva kiellettiin Marokossa. Elokuvan tekijöitä haastettiin siveellisyyttä käsittelevään oikeudenistuntoon. 
Much loved -elokuva palkittiin parhaille ranskankielisille elokuville myönnetyillä Prix Lumières -palkinnolla (2016).
Argentiinan ralli 2006

Argentiinan ralli 2006 (virallisesti 26. Rally Argentina 2006) oli Rallin MM-sarjan kauden 2006 kuudes osakilpailu, joka ajettiin 28–30. huhtikuuta.
As Tears Go By (elokuva)

As Tears Go By () on hongkongilaisen Wong Kar-wai vuonna 1988 ensi-iltansa saanut ensimmäinen pitkän elokuvan ohjaus.
Lähde:
Sardinian ralli 2006

Sardinian ralli 2006 (virallisesti 3. Rally d’Italia Sardegna 2006) oli Rallin MM-sarjan kauden 2006 seitsemäs osakilpailu, joka ajettiin 19–21. toukokuuta.
Drum (elokuva)

Drum on vuonna 2004 ensi-iltansa saanut eteläafrikkalaisen Zola Masekon ohjaama elokuva, joka sai afrikkalaisen elokuvan FESPACO-elokuvajuhlien 2005 pääpalkinnon.
Saksan ralli 2006

Saksan ralli 2006 (virallisesti 25. OMV ADAC Rallye Deutschland 2006) oli Rallin MM-sarjan kauden 2006 yhdeksäs osakilpailu, joka ajettiin 11–13. elokuuta.
Florent Hessou

Florent-Eustache Hessou (s. 3. tammikuuta 1968 Zinvie, Benin) on beniniläinen journalisti, dramaturgi, valokuvaaja, kirjailija ja kirjallisuuden opettaja sekä kulttuurivaikuttaja. Hessou on eräs Beninin nuorten kirjailijoiden yhdistyksen, uuden runollisen kirjoittamisen perustajista. 
Hessou on valmistunut Beninin kansallisen yliopiston nykykirjallisuuden laitokselta ja jatkoi opintojaan Dakarissa, jossa hän suoritti korkeakoulututkinnon. Hän on toimittaja Beninin yleisradiossa. Hän isännöi "Dimanche dimanche" -ohjelmaa, jossa esitellään viikoittain otteita Beninissä esitetyistä näytelmistä.
Hessou on tunnettu runoilija. Hän julkaisi runokirjan "Mémoire d’écranin" (Näytön muisti, 1995), joka voitti ensimmäisen palkinnon runokilpailussa Regards croisés sur le Bénin. Hän kirjoitti palkitun näytelmän "La Salubrité du sangia" (Veren turvallisuus, 1997). Vuonna 2004 hän julkisi näytelmän "La Première dame" (Ensimmäinen nainen).
Suomen ralli 2006

Suomen ralli 2006 (virallisesti 56. Neste Rally Finland 2006) oli Rallin MM-sarjan kauden 2006 10. osakilpailu, joka ajettiin 18–20. elokuuta.
Reitti oli lähes täysin identtinen edellisen vuoden kanssa. 
Tulokset.
N-ryhmän voitti Anton Alen.
Kilpailun tapahtumia.
Petter Solberg ajoi ulos Ouninpohja Lännen ensimmäisellä ajokerralla 700 metriä lähdöstä. Toisella ajokerralla puolestaan suistui Dani Sordo.
EK12:lla Ouninpohja Idässä sekä Grönholm että Loeb osuivat kiveen. Loebilta puhkesi rengas ja hän menetti aikaa.
Zinvié

Zinvié on kylä ja arrondissementti Etelä- Beninin Atlantique-departementissa . Se on Abomey-Calavin piirikunnan hallintoalue. Vuonna 2013 asuinalueella oli yhteensä 18 157 asukasta.
Togba (Benin)

Togba on kylä ja arrondissementti Etelä- Beninin Atlantique departementissa. Se on Abomey-Calavin piirikunnan hallintoalue. Vuonna 2013 siinä asui XXX henkilöä.
Uuden-Seelannin ralli 2006

Uuden-Seelannin ralli 2006 (virallisesti 37. Propecia Rally New Zealand 2006) oli Rallin MM-sarjan kauden 2006 15. osakilpailu, joka ajettiin 17–19. marraskuuta. Kilpailun voitti Fordin Marcus Grönholm.
Grönholmin voiton myötä Ford varmisti merkkimestaruuden ensimmäistä kertaa sitten vuoden 1979.
Katalonian ralli 2006

Katalonin ralli 2006 (virallisesti 42. RallyRACC Catalunya – Costa Daurada 2006) oli Rallin MM-sarjan kauden 2006 neljäs osakilpailu, joka ajettiin 24–26. maaliskuuta.
Kilpailusssa Jörg Bastuck kuoli rallissa toisella erikoiskokeella ulosajon jälkeen. Bastuck oli kartanlukijana Aaron Burkartille kun he ajoivat ulos, mutta molemmat pääsivät autosta ulos ilman vammoja. Barry Clark menetti autonsa hallinnan ja ajoi ulos samassa paikassa, jolloin hänen autonsa osui Bastuckiin. Burkart ja Bastuck kilpailivat JWRC-sarjassa. Bastuck työskenteli auton parissa kun toinen auto törmäsi ja hän jäi kahden auton väliin.
Turkin ralli 2006

Turkin ralli 2006 (virallisesti 7. Rally of Turkey 2006) oli Rallin MM-sarjan kauden 2006 13. osakilpailu, joka ajettiin 13–15. lokakuuta. Kilpailun voitti Marcus Grönholm.
Meksikon ralli 2006

Meksikon ralli 2006 (virallisesti 3. Corona Rally Mexico 2006) oli Rallin MM-sarjan kauden 2006 kolmas osakilpailu, joka ajettiin 3–5. maaliskuuta.
Gliwice Arena

Gliwice Arena on monitoimihalli Puolan Gliwicessä. Areenan kapasiteetti on pääareenalla 13 384 ja pienemmällä areenalla 3 360. Areenaa pidetään yhtenä Puolan suurimmista viihde- ja urheiluhalleista. Areenan rakentaminen alkoi vuonna 2013, ja se valmistui vuoden 2018 toukokuussa.
Monitoimihalli on päätapahtumapaikka vuoden 2023 Käsipallon miesten maailmanmestaruuskilpailuille. Siellä on järjestetty myös esimerkiksi Lasten Eurovision laulukilpailu 2019, lukuisia konsertteja sekä muita tapahtumia.
Monte Carlo -ralli 2003

Monte Carlo -ralli 2003 (virallisesti 71. Rallye Automobile de Monte-Carlo 2003) oli Rallin MM-sarjan kauden 2003 ensimmäinen osakilpailu, joka ajettiin 24–26. tammikuuta.
Letta Mbulu

Letta Mbulu (s. 23. elokuuta 1942 Soweto, Etelä-Afrikan unioni) on eteläafrikkalainen jazzlaulaja. Hänen hittejään ovat muun muassa ”I Need Your Love”, ”Buza” ja ”Everybody Sing Along”. Mbulu on tehnyt musiikkia muun muassa jazzsaksofonisti Cannonball Adderlyn, Michael Jacksonin ja Harry Belafonten kanssa. Hän teki musiikkia vuoden 1976 televisiosarjaan "Juuret". 
Mbulu muutti kotimaastaan Etelä-Afrikasta pois apartheidin takia, mutta palasi takaisin apartheidin lakattua 1990-luvulla ja esiintyi Unity Festival Apartheid -festivaaleilla vuonna 1991. 
Mbulu on naimisissa muusikon Caiphus Semenyan kanssa.
Monte Carlo -ralli 2004

Monte Carlo -ralli 2004 (virallisesti 72. Rallye Automobile de Monte-Carlo 2004) oli Rallin MM-sarjan kauden 2004 ensimmäinen osakilpailu, joka ajettiin 23–25. tammikuuta.
Monte Carlo -ralli 2005

Monte Carlo -ralli 2005 (virallisesti "73. Rallye Automobile de Monte-Carlo") oli Rallin MM-sarjan kauden 2005 ensimmäinen osakilpailu, joka ajettiin 21.–23. tammikuuta 2005. Kilpailussa oli 15 erikoiskoetta.
Saksan ralli 2007

Saksan ralli 2007 (virallisesti 26. ADAC Rallye Deutschland 2007) oli Rallin MM-sarjan kauden 2007 10. osakilpailu, joka ajettiin 17–19. elokuuta.
Cytron Masters

Cytron Masters on Ozark Softscapen kehittämä ja Strategic Simulationsin julkaisema "toimintastrategiapeli", jota pidetään yhtenä varhaisimpana reaaliaikaisena strategiapelinä. Peli on julkaistu vuonna Apple II:lle ja Atarin 8-bittisille mikrotietokoneille.
Pelaaminen.
Pelissä oli viisi puoliautomaattista yksikköluokkaa ja taistelukentällä oli energialähteitä, jotka olivat pelissä yksiköiden valmistamiseen tarvittava resurssi.
Walesin ralli 2008

Walesin ralli 2008 (virallisesti "64. Wales Rally GB") oli Rallin MM-sarjan kauden 2008 15. ja viimeinen osakilpailu, joka ajettiin 5–7. joulukuuta.
Kilpailun keskuspaikka oli Cardiffissa Walesissa. Kilpailussa oli 19 erikoiskoetta, joiden yhteispituus oli (suunniteltu pituus oli ). Kilpailun kokonaispituus oli . 
Tapahtumia.
Erikoiskokeet 1 ja 4 peruttiin huonon sään vuoksi. Jäisten olosuhteiden myötä kaksi perjantaipäivän erikoiskoetta peruttiin ja neljää lyhennettiin. Tämän johdosta rengassääntöjä kritisoitiin, koska sääntö rajoitti kilpailussa käytettäviä rengastyyppejä. Ehdotuksena oli että sallittaisiin äärimmäisten olosuhteiden renkaan käyttö kilpailun virkailijan luvalla olosuhteiden salliessa.
Lauantaina Jari-Matti Latvala oli ajovuorossa ensimmäisenä huurteisilla teillä ja etuautoja (soraryhmiä) ei ollut käytössä. Sébastien Ogier keskeytti ulosajoon kaksi kilometriä ennen erikoiskokeen maalia kahdeksannelta sijalta.
Sunnuntaina Latvala oli myös ajovuorossa ensimmäisenä ja ero Sébastien Loebiin oli 7,4 sekuntia ennen neljää viimeistä erikoiskoetta.
Erikoiskokeella 18 Loeb sai aikasakon varaslähdöstä, mutta aikasakko peruttiin myöhemmin auton kamerakuvan perusteella.
Walesin ralli 2007

Walesin ralli 2007 (virallisesti 63. Wales Rally GB 2007) oli Rallin MM-sarjan kauden 2007 16. ja viimeinen osakilpailu, joka ajettiin 30. marraskuuta.–2. joulukuuta.
Korsikan ralli 2007

Korsikan ralli 2007 (virallisesti 51. Tour de Corse – Rallye de France 2007) oli Rallin MM-sarjan kauden 2007 13. osakilpailu, joka ajettiin 12–14. lokakuuta.
Sardinian ralli 2007

Sardinian ralli 2007 (virallisesti 4. Rally d’Italia Sardegna 2007) oli Rallin MM-sarjan kauden 2007 seitsemäs osakilpailu, joka ajettiin 18–20. toukokuuta.
Argentiinan ralli 2007

Argentiinan ralli 2007 (virallisesti 27. Rally Argentina 2007) oli Rallin MM-sarjan kauden 2007 kuudes osakilpailu, joka ajettiin 4–6. toukokuuta.
Korsikan ralli 2008

Korsikan ralli 2008 (virallisesti 52. Tour de Corse – Rallye de France 2008) oli Rallin MM-sarjan kauden 2008 13. osakilpailu, joka ajettiin 10–12. lokakuuta.
Katalonian ralli 2008

Katalonian ralli 2008 (virallisesti 44. RallyRACC Catalunya – Costa Daurada 2008) oli Rallin MM-sarjan kauden 2008 12. osakilpailu, joka ajettiin 2–5. lokakuuta.
Danielle Bunten Berry

Danielle Bunten Berry (myös Dani Bunten, Dan Bunten, s. Daniel Paul Bunten, 19. helmikuuta 1949 Saint Louis, Missouri – 3. heinäkuuta 1998) oli yhdysvaltalainen pelisuunnittelija.
Berry perusti Ozark Softscape -yrityksen.
Toukokuussa 1998 Berry sai elämäntyöpalkinnon Computer Game Developers Associationilta.
Berry on valittu Academy of Interactive Arts &amp; Sciencesin "Hall of Fameen" vuonna 2007.
Sveitsin keskuspankki

Sveitsin keskuspankki (, , , , ) on Sveitsin valtiollinen pankki. Se perustettiin vuonna 1906, ja pankin toiminta alkoi vuonna 1907. Pankin pääkonttorit ovat Bernissä ja Zürichissä. Pankilla on haarakonttorit Baselissa, Genevessä, Lausannessa, Luzernissa, Luganossa ja St. Gallenissa. Lisäksi keskuspankin tehtäviä hoitaa 14 kantoninpankkia.
Pankin tehtävät.
Keskuspankin velvollisuutena on lain mukaan maan rahapolitiikan hoitaminen maan edun mukaisesti. Pankki varmistaa hintavakauden ottaen huomioon taloudellisen kehityksen. Pankin tehtäviä ovat:
Frangin vakauttaminen.
Pitääkseen frangin arvon vakaana pankki toimii aktiivisesti ulkomaisilla osake-, velkakirja- ja valuuttamarkkinoilla. Pankki ei ole perinteinen pääomasijoittaja vaan vakautustarkoituksessa, frangin arvostuksen muutoksista riippuen SNB myy tai ostaa omaisuuttaan isoja määriä. Periaatteesta johtuen Sveitsin keskuspankki tekee toisinaan valtavia voittoja, mutta myös isoja tappioita: vuonna 2016 voitto oli 25 miljardia dollaria, seuraavana vuonna 54 mrd. Sfr, mutta vuonna 2018 pankin tappiot olivat 14 mrd. Sfr. 
Pankin omistukset Suomessa.
Sveitsin keskuspankki omistaa suomalaisia yhtiöitä, muun muassa UPM:ää (0,47 %, 28.2.2019) ja Metsoa (0,3 %, 28.2.2019) .
Kokonaistyöaika

Kokonaistyöaika tarkoittaa työsopimusta, johon ei sovelleta työaikalakia. Työntekijällä ei tällöin ole työajanseurantaa eikä erillistä loma-aikaa, vaan työntekijällä on vapaus itse sovittaa työaikansa ja lomansa työtehtäviensä mukaisesti. Työntekijälle ei myöskään makseta erillisiä työaikalaissa mainittuja korvauksia kuten ylityö-, varallaolo- tai sunnuntaityökorvauksia.
Kokonaistyöaikaa voi soveltaa vain yrityksen ylimpään johtoon ja heidän välittömiin alaisiinsa, jotka johtavat yritystä tai sen itsenäistä osaa tai heidän työtehtävänsä on siihen rinnastettavissa. Kokonaistyöaikaa ei voi soveltaa muihin työntekijöihin edes näiden suostumuksella.
Kokonaistyöaika on myös tilastollinen käsite, joka kuvaa työntekijän palkanmaksun perusteena olevaa kuukausittaista työaikaa.
Jokioisten kirkonkylä

Jokioisten kirkonkylä (myös nimellä Jokioisten keskustaajama) on kylä Jokioisissa ja kunnan hallinnollinen keskus. Se sijaitsee Loimijoen varrella ja sen etelä- ja kaakkoispuolella kulkee Turun ja Hämeenlinnan välinen Turun valtatie. Kylästä on Forssan keskustaan noin 9 kilometriä.
Nykyisellään kirkonkylä ei muodosta enää omaa taajamaansa, vaan se on kasvanut yhteen Forssan keskustaajaman kanssa, josta tämän kunnan alueella asui vuoden 2017 lopussa 3 208 asukasta.
Canon EOS M100

Canon EOS M100 on Canonin valmistama mikrojärjestelmäkamera, joka tuli markkinoille vuonna 2017. Kamera kuuluu Canon EOS M -tuoteperheeseen. Kameran kameratyyppi on peilitön järjestelmäkamera. Tarkkuus on 24,2 megapikseliä. Kamera tarkentaa automaattisesti, tai tarkennusta voi säätää käsin. 
Yhteensopivat objektiivit.
Kameraan on saatavilla seuraavat omat objektiivit (EF-M -kiinnitys):
Tammelan kirkonkylä

Tammelan kirkonkylä on yli 2 500 asukkaan kylä Tammelassa ja kunnan hallinnollinen keskus. Se sijaitsee kunnan suurimman järven Pyhäjärven ja sen pohjoisosassa kulkee Turun ja Hämeenlinnan välinen Turun valtatie. Yhdystietä 2821 pitkin kulkemalla kirkonkylästä on Forssan keskustaan noin 8 kilometriä.
Nykyisellään kirkonkylä ei muodosta omaa taajamaansa, vaan se on kasvanut yhteen Forssan keskustaajaman kanssa.